Τροποποιημένη πρόταση κανονισμού (ΕΚ) του Συμβουλίου για τη θέσπιση καθεστώτος αντιστάθμισης των επιπλέον δαπανών που προκαλούνται από τον ιδιαίτερα απομακρυσμένο χαρακτήρα των περιφερειών, για τη διάθεση ορισμένων προϊόντων αλιείας, των Αζόρων, της Μαδέρας, των Καναρίων Νήσων και του γαλλικού διαμερίσματος της Γουιάνας (1) (98/C 125/12) COM(1998) 141 τελικό - 97/0200(CNS)

(Υποβληθείσα από την Επιτροπή σύμφωνα με το άρθρο 189 Α, παράγραφος 2 της συνθήκης ΕΚ στις 23 Μαρτίου 1998)

Το κείμενο της πρότασης τροποποιείται ως εξής:

Τίτλος του κανονισμού

Πρόταση κανονισμού του Συμβουλίου για τη θέσπιση καθεστώτος αντιστάθμισης των επιπλέον δαπανών που προκαλούνται από τον ιδιαίτερα απομακρυσμένο χαρακτήρα των περιφερειών, για τη διάθση ορισμένων προϊόντων αλιείας, των Αζόρων, της Μαδέρας, των Καναρίων Νήσων και των γαλλικών διαμερισμάτων της Γουιάνας και της Ρεϋνιόν.

Πέμπτη αιτολογική σκέψη

ότι οι περιφέρειες αυτές αντιμετωπίζουν ιδιαίτερα προβλήματα ανάπτυξης, ιδίως τις επιπλέον δαπάνες που προκαλούνται από τον ιδιαίτερα απομακρυσμένο χαρακτήρα τους για τη διάθεση ορισμένων προϊόντων 7 ότι, προκειμένου να διατηρηθεί η ανταγωνιστικότητα ορισμένων προϊόντων του τομέα της αλιείας σε σχέση με άλλες περιφέρειες της Κοινότητας, η Κοινότητα έθεσε σε εφαρμογή στον τομέα της αλιείας ενέργειες που αποσκοπούν στην αντιστάθμιση των επιπλέον αυτών δαπανών το 1992 και 1993 7 ότι οι ενέργειες αυτές συνεχίστηκαν το 1994 και κατά την περίοδο 1995/1997, με την έγκριση των κανονισμών του Συμβουλίου (ΕΚ) αριθ. 1503/94 και (ΕΚ) αριθ. 2337/95 7 ότι καθίσταται αναγκαίο να προβλεφθεί, από το 1998, η συνέχιση του καθεστώτος αντιστάθμισης των επιπλέον δαπανών για ορισμένα προϊόντα αλιείας (τόνος και βενθοπελαγικά είδη των Αζόρων 7 τόνος, μαύρο σπαθόψαρο και σκουμπρί της Μαδέρας, σαρδέλα, σκουμπρί και προϊόντα υδατοκαλλιέργειας, κεφαλόποδα, γλώσσες, λυθρίνια των Καναρίων Νήσων 7 γαρίδα της Γουιάνας 7 τόνος και ξιφίας της Ρεϋνιόν) όσον αφορά τη μεταποίηση και εμπορία τους και, κατά συνέπεια, να εγκριθούν μέτρα με σκοπό τη συνέχιση των ενεργειών αυτών.

Αιτιολογική σκέψη 7α (νέα)

ότι, στο πλαίσιο της διατήρησης και διαχείρισης των αλιευτικών πόρων των εν λόγω περιφερειών, κρίνεται αναγκαία η τήρηση της σχετικής κοινοτικής νομοθεσίας και ιδίως, στην περίπτωση του γαλλικού διαμερίσματος της Γουιάνας, ο κανόνας απαγόρευσης της αλιείας γαρίδας σε ύδατα βάθους λιγότερο από 30 μέτρα, καθώς και η δυνατότητα να κυμαίνονται, ενδεχομένως, τα ποσά που προβλέπονται για τα διάφορα είδη ανάλογα με τος όρους διάθεσής τους και τα χαρακτηριστικά τους,

Άρθρο 1

Θεσπίζεται καθεστώς αντιστάθμισης των επιπλέον δαπανών που προκαλούνται από τον ιδιαίτερα απομακρυσμένο χαρακτήρα για τη διάθεση ορισμένων προϊόντων αλιείας των Αζόρων, της Μαδέρας, των Καναρίων Νήσων και των γαλλικών διαμερισμάτων της Γουιάνας και της Ρεϋνιόν.

Άρθρο 2, παράγραφος 3 σημείο α)

α) 152 Ecu ανά τόνο τόνου που προορίζεται να διατεθεί στο εμπόριο σε νωπή κατάσταση, για μέγιστη ποσότητα 11 320 τόνων ανά έτος,

Άρθρο 2, παράγραφος 3 σημείο β)

β) 56 Ecu ανά τόνο κατεψυγμένου τόνου για μέγιστη ποσότητα 1 000 τόνων ανά έτος,

Άρθρο 2, παράγραφος 3 σημείο γ)

γ) 56 Ecu ανά τόνο σαρδέλας και σκουμπριού που προορίζονται για κατάψυξη για μέγιστη ποσότητα 4 000 τόνων ανά έτος,

Άρθρο 2, παράγραφος 3 σημείο δ)

δ) 105 Ecu ανά τόνο σαρδέλας και σκουμπριού που προορίζονται για μεταποίηση, για μέγιστη ποσότητα 12 100 τόνων ανά έτος,

Άρθρο 2, παράγραφος 4α (νέο)

Όσον αφορά την Ρεϋνιόν, το καθεστώς που προβλέπεται στο άρθρο 1 συνίσταται στην πληρωμή 1 000 Ecu ανά τόνο τόνου και ξιφία για μέγιστη ποσότητα 1 000 τόνων ανά έτος.

Άρθρο 2, παράγραφος 4β (νέο)

Η Επιτροπή δύναται, σύμφωνα με τη διαδικασία που προβλέπεται στο άρθρο 4, να διαμορφώνει τα ποσά που προβλέπονται για τα διάφορα είδη ανάλογα με τους όρους διάθεσής τους και τα χαρακτηριστικά τους.

(1) ΕΕ C 292 της 26.9.1997.